b'\n_START_ARTICLE_\nMuirita\n_START_SECTION_\nCaracter\xc3\xadstiques\n_START_PARAGRAPH_\nLa muirita \xc3\xa9s un silicat de f\xc3\xb3rmula qu\xc3\xadmica Ba\xe2\x82\x81\xe2\x82\x80Ca\xe2\x82\x82Mn\xc2\xb2\xe2\x81\xbaTiSi\xe2\x82\x81\xe2\x82\x80O\xe2\x82\x83\xe2\x82\x80(OH,Cl,F)\xe2\x82\x81\xe2\x82\x80. A part dels elements de la seva f\xc3\xb3rmula tamb\xc3\xa9 pot contenir impureses d\'alumini, ferro, magnesi, estronci, potassi i protons._NEWLINE_Cristal\xc2\xb7litza en el sistema tetragonal en grans i agregats de fins a 3 mm; els cristalls s\xc3\xb3n tamb\xc3\xa9 comuns acotats principalment per {100} i {001} \xc2\xa1, tamb\xc3\xa9 {110} i {h01}. La seva duresa a l\'escala de Mohs \xc3\xa9s 2,5._NEWLINE_Segons la classificaci\xc3\xb3 de Nickel-Strunz, la muirita \xc3\xa9s l\'\xc3\xbanic mineral que pertany a "09.CN: Ciclosilicats amb enlla\xc3\xa7os de 8 [Si\xe2\x82\x88O\xe2\x82\x82\xe2\x82\x84]\xc2\xb9\xe2\x81\xb6\xe2\x81\xbb ".\n_START_SECTION_\nFormaci\xc3\xb3 i jaciments\n_START_PARAGRAPH_\nLa muirita apareix en roques metam\xc3\xb2rfiques que contenen sanbornita-quars._NEWLINE_La muirita ha estat trobada al dip\xc3\xb2sit Rush Creek, al comtat de Freso (Calif\xc3\xb2rnia, Estats Units) i al llac Wilson, al mont Itsi (Yukon, Canad\xc3\xa0)._NEWLINE_Sol trobar-se associada a altres minerals com: sanbornita, verplanckita, gillespita, taramellita, fresno\xc3\xafta, pellyita i barita.'